# Kevin De Bruyne

Kevin De Bruyne|  |
| Lični podaci |
| Puno ime | Kevin De Bruyne |
| Datum rođenja | 28. lipnja 1991. |
| Mjesto rođenja |  Drongen, Belgija |
| Državljanstvo |  belgijsko |
| Visina | 1.81m |
| Pozicija | ofenzivni vezni/krilo |
| Informacija o klubu |
| Trenutni klub |  Napoli |
| Profesionalni klubovi\* |
|

|  |  |  |
| --- | --- | --- |
| **Godine** | **Klub** | **Uta. (gol.)** |
| 2008 – 2012 |  Genk | 84 (14) |
| 2012 – 2014 |  Chelsea | 3 (0) |
| 2012 | →  Genk | 13 (2) |
| 2012 – 2013 | →  Werder Bremen | 33 (10) |
| 2014 – 2015 |  Wolfsburg | 51 (13) |
| 2015 – 2025 |  Manchester City | 285 (72) |
| 2025 – |  Napoli | 0 (0) |
| **Nacionalna reprezentacija\*\ |
| **Godine** | **Reprezentacija** | **Uta. (gol.)** |
| 2010 – |  Belgija | 111 (31) |

 |
| \* Nastupi i golovi u profesionalnim klubovima koji se računaju samo za službene utakmice i tačni su do 12.6.2025.  |

**Kevin De Bruyne** (Drongen, 28. lipnja 1991.) je belgijski nogometaš i reprezentativac koji trenutno igra za Napoli. Za reprezentaciju je debitirao 2010. godine.

De Bruyne je profesionalnu nogometnu karijeru započeo u K.R.C. Genk. S Genkom je osvojio prvenstvo Belgije u sezoni 2010./11. U siječnju 2012. De Bruyne je prešao u engleski nogometni klub Chelsea. Nakon osam mjeseci je poslan u njemački Werder Bremen na posudbu. Nakon povratka u Chelsea, De Bruyne je ozlijedio koljeno tijekom prvog gola za Engleze u prijateljskoj utakmici. Ipak je uspio službeno debitirati u prvoj utakmici sezone u Premier ligi protiv Hull Cityja. Dvije godine nakon transfera u Chelsea, Belgijac je potpisao ugovor s VfL Wolfsburgom za 18 milijuna funti. Desetak dana kasnije je debitirao u porazu protiv Hannovera 96. Za 2015. godinu je proglašen za najboljeg njemačkog nogometaša godine. Engleski klub Manchester City je 30. kolovoza 2015. objavio vijest da je De Bruyne potpisao šestogodišnji ugovor s klubom *The Citizens* za 55 milijuna funti. De Bruyne je tako postao drugi najskuplji plaćeni igrač u britanskoj nogometnoj povijesti, nakon transfera Ángela Di Maríje u Manchester United u 2014. Debitirao je za momčad iz Manchestera u ligaškoj utakmici protiv Crystal Palacea u rujnu 2015., kao zamjena za ozlijeđenog Sergija Agüera u 25. minuti. Osam dana nakon debija, De Bruyne je zabio prvi pogodak za Manchester City protiv West Ham Uniteda.

De Bruyne je igrao za tri mlade reprezentacije Belgije. Debitirao je za belgijsku nogometnu reprezentaciju u prijateljskoj utakmici protiv Finske u Turkuu, 11. kolovoza 2010. godine. Belgija je izgubila tu utakmicu s 1:0. De Bruyne je bio regularni član belgijske reprezentacije za vrijeme kvalifikacija za Svjetsko prvenstvo u 2014. Tijekom ovih kvalifikacija, De Bruyne je zabio četiri pogotka i tako se Belgija prvi put plasirala nakon dvanaest godina na veliko natjecanje. U svibnju 2014. De Bruyne je se našao na popisu belgijske reprezentacije za Svjetsko prvenstvo u Brazilu. Belgijski nogometni izbornik objavio je u svibnju 2016. popis za nastup na Europskom prvenstvu u Francuskoj, na kojem je se nalazio De Bruyne. Belgija je se u četvrtfinale s porazom od Walesa oprostila od Europskog prvenstva u Francuskoj.

## Reference

## Vanjske veze

* Profile Arhivirano 2021-07-12 na Wayback Machine-u at the Manchester City F.C. website
* Šablon:Royal Belgian Football Association player
* Šablon:UEFA player
* Kevin De Bruyne – FIFA competition record
* Šablon:Premier League player